**TELŠIŲ RAJONO 1-4 KLASIŲ MOKINIŲ PROJEKTO**

 **„100 LEGENDŲ IR PADAVIMŲ APIE LIETUVĄ“**

**NUOSTATAI**

**I. BENDROSIOS NUOSTATOS**

1. Telšių rajono 1 - 4 klasių mokinių projekto, skirto Lietuvos 100 - mečiui paminėti, nuostatai reglamentuoja konkurso tikslus, dalyvius, tvarką.

2. Projektą organizuoja Telšių rajono pradinio ugdymo pedagogų metodinio būrelio taryba***.*** Kontaktinis asmuo pasiteiravimui Sonata Liaudanskienė (tel.861641640). Projektas skirtas numatytai temai.

3. Projekto partneriai : Telšių rajono savivaldybės administracijos švietimo ir sporto skyrius, Telšių rajono savivaldybės Karolinos Praniauskaitė viešoji biblioteka, Telšių rajono laikraštis „Telšių žinios“.

4. Informacija apie projektą bus paskelbta Telšių rajono laikraštyje „Telšių žinios“.

**II. KONKURSO TIKSLAI**

4.1 Skatinti mokinius plačiau domėtis lietuvių legendomis ir padavimais.

4.3 Pasirinktas legendas ir padavimus skaityti savo mokyklose ir kitose Telšių rajono įstaigose bei organizacijose.

4.2 Ugdyti mokinių kūrybinius ir raiškos gebėjimus, atradimų ir interpretacijos džiaugsmą.

4.4. Stiprinti patriotiškumą, pasididžiavimo savo šalimi jausmą, kultūros paveldo puoselėjimą.

**III. VYKDYMO LAIKAS**

5. Projektas vykdomas 2018 m. sausio 22 d. – kovo 2 d.

**IV. DALYVIAI**

6. Telšių miesto ir rajono 1 - 4 klasių mokiniai, Telšių rajono įstaigos ir organizacijos.

**V. KONKURSO ORGANIZAVIMAS**

7. Mokiniai sausio 22 – kovo 2 d. skaito 5 pasirinktas legendas ar padavimus apie Lietuvos vietoves ir juos iliustruoja.

7.1. **1 - 2 klasių** mokiniai skaito kūrinius savo klasėje ar mokykloje. Juos iliustruoja.

7.2. **3 - 4 klasių** mokiniai klasėse skaito 5 kūrinius. Klasės atstovai du kūrinius skaito pasirinktose Telšių miesto ir rajono įstaigose, organizacijose, tėvų darbovietėse ir t.t. Mokytoja nufotografuoja. Nuotraukoje gali matytis, skaitantys mokiniai, klausytojai, gali būti bendra nuotrauka su klausytojais ar kt. Nuotrauką atspausdina. Nuotraukos antroje pusėje užrašo savo mokyklos ir klasės bei įstaigos ar organizacijos, kur buvo skaitoma, pavadinimą. Skaitytus kūrinius iliustruoja.

7.3. Iliustracija gali būti atlikta įvairiomis priemonėmis: guašu, pastele, tušu, kreidelėmis, flomasteriais, pieštukais ar kt. (A3 formatas)

7.4. Ant piešinio turi būti dešiniajame kampe apačioje pritvirtinta kompiuteriu surinkta kortelė, kurioje nurodyta: padavimo ar legendos pavadinimas, darbo autoriaus vardas, pavardė, klasė, mokyklos pavadinimas, mokytoja.

|  |
| --- |
| PADAVIMO PAVADINIMAS |
| MOKINIO VARDAS, PAVARDĖ, KLASĖ |
| MOKYKLA  |
| MOKYTOJA  |

8. Dalyviai turi užsiregistruoti iki sausio 26 d. adresu: **registracija.pradinis@gmail.com**

PPROJEKTO „100 LEGENDŲ IR PADAVIMŲ APIE LIETUVĄ“

PARAIŠKA

Mokyklos pavadinimas ............................................................................................

|  |  |  |  |  |  |
| --- | --- | --- | --- | --- | --- |
| Eil. Nr. | Klasė | Projekte dalyvausiančių mokinių skaičius | Mokytojos vardas, pavardė | Kūrinių pavadinimai | Kur numatoma skaityti padavimus ir legendas |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
|  |  |  |  |  |  |

9. Piešinius (po 1 iš kiekvienos klasės) ir nuotraukas (10x15) pristatyti iki 2018 m. kovo 2 d. į **Telšių „Kranto“ progimnaziją (304 kab.), mokytojai Vilijai Gabalytei .**

10. Nuo kovo 5 d. iki kovo 31 d. piešiniai ir nuotraukos bus eksponuojami Telšių rajono savivaldybės Karolinos Praniauskaitės viešojoje bibliotekoje.

11. Klasėms ir mokytojoms, kurios paskatino mokinius dalyvauti projekte, el. paštu bus išsiųstos padėkos.

**VI. BAIGIAMOSIOS NUOSTATOS**

1. Organizatoriai turi teisę keisti ir pildyti konkurso nuostatus iš anksto apie tai informavę dalyvius.